10. Menneskerettigheder: Vietnam
B5-0848, 0858 og 0865/2000
Europa-Parlamentets beslutning om menneskerettighederne i Vietnam
Europa-Parlamentet,
A. der henviser til, at samarbejdet mellem Den Europæiske Union og Den Socialistiske Republik Vietnam
som fastsat i aftalen af 1995, er baseret på respekt for menneskerettighederne og de demokratiske
principper, som er et væsentligt element i denne aftale,
B. der er bestyrtet over de frygtelige fængselsforhold, som fangerne må overleve under, og især samvit-
tighedsfangerne i genopdragelseslejrene,
C. der er foruroliget over den åbenlyse uretfærdighed i forbindelse med retssagerne i Vietnam, hvilket for
nylig er blevet illustreret ved, at en canadisk statsborger blev henrettet, uden at skyldsspørgsmålet varafklaret,
D. der henviser til, at FN’s særlige rapportør om religiøs intolerance, professor Abdelfattah Amor, er
bekymret over den religiøse forfølgelse i Vietnam,
E. der i den forbindelse er chokeret dels over konfiskeringen af en stor del af jorden til det katolske
benedictinerkloster Thien An (Himmelsk Fred) i nærheden af Hue med henblik på opførelse af et fri-
tidscenter, og dels over den chikane og pression, protestanterne er udsat for (en kirke blev ødelagti juni 2000 i Ho Chi Minh byen, og Hmong-folket er blevet tvunget til at frasige sig den kristne tro),
F. er i den forbindelse bekymret over den skæbne, som har ramt de buddhistiske munke i Vietnams
Forenede Buddhistiske Trossamfund (UBCV), Thich Thien Minh, som afsoner en straf på dobbelt livs-
varigt fængsel, fordi han på ikke voldelig måde har hævdet sin ret til religiøs frihed, og Thich Hue
Dang, som afsoner en straf på tyve års fængsel for at have skrevet et skrift om buddhismens huma-nisme, eller skæbnen for de fem medlemmer af Hoa Hao-kirken, som blev dømt i september 2000, ogblandt hvilke Nguyen Chau Lang herefter skal have været udsat for mishandling,
G. der konstaterer, at hele den vietnamesiske lovgivning går ud på at opdele befolkningen med henblik på
overvågning, (opholdstilladelse eller »ho khau«, sektorpoliti, levnedsbeskrivelse for hele befolkningen,
især for munke og nonner), og meningskontrol under dække af »den nationale sikkerhed«, et begrebder kan dække alt, og som fortolkes meget bredt af de vietnamesiske myndigheder,
H. der er foruroliget over den fortsatte stigning af antallet af dødsdomme til trods for, at der er sket en
nedsættelse af antallet af forbrydelser, som straffes med denne straf,
I. er yderst foruroliget over de fortsatte og stadigt mere omfattende restriktioner af pressefriheden, som
hindrer enhver form for uafhængig presse i at informere, bevirker, at al information er underkastetcensur, og skaber utålelige hindringer for journalisters, navnlig udenlandske journalisters, undersøgel-ser,
1. minder om, at kun en politik med dybtgående politiske reformer, navnlig på menneskerettighedsom-
rådet, som fuldt ud garanterer indførelse af retsstatsprincipper, kan bidrage til en gradvis løsning af den
alvorlige situation, som Den Socialistiske Republik Vietnam befinder sig i;
2. anmoder Den Socialistiske Republik Vietnams regering om at indlede en proces med politiske refor-
mer med henblik på at indføre en virkelig retsstat og navnlig indføre et retssystem, der er uafhængigt afden politiske magt, og som kan være til gavn for alle vietnamesiske borgere;
3. minder de vietnamesiske myndigheder om, at udtryksfrihed og pressefrihed er nødvendige betingelser
for økonomisk og social udvikling i Vietnam og om, at uafhængige presseorganer må være tilladt;
4. anmoder om, at retsforfølgningen af dissidenter afskaffes, og ligeledes om afskaffelse af dødsstraffen
samt om lukning af »genopdragelses«-lejrene;
5. anmoder om øjeblikkelig og ubetinget løsladelse af alle samvittighedsfanger navnlig af den velærvær-
dige Thich Huyen Quang, patriark for Vietnams Forenede Buddhistiske Trossamfund, af Thich Thien Minh
og af Thich Hue Dang, samt om, at Vietnams Forenede Buddhistiske Trossamfund bliver genoprettet med
ret til eksistens, at den ejendom, der er konfiskeret fra de religiøse trossamfund efter 1945 i den nordlige8.8.2001 DA C 223/337 De Europæiske Fællesskabers Tidende
Torsdag, den 16. november 2000
del af landet og efter 1975 i den sydlige, bliver givet tilbage, først og fremmest det areal, som er inddraget
fra det katolske Thien An-kloster samt om, at forfølgelsen af de etniske protestantiske mindretal ophører;
6. anmoder indtrængende den vietnamesiske regering om i ofrene for de nuværende oversvømmelser i
Mékong-deltaets interesse at tillade og gøre det muligt for Vietnams Forenede Buddhistiske Trossamfund
samt de andre religiøse og ikke-religiøse organisationer at bidrage til at hjælpe de ulykkesramte;
7. pålægger sin formand at sende denne beslutning til Rådet, Kommissionen og Den Socialistiske
Republik Vietnams regering.
11. Oversvømmelserne i Europa
B5-0851, 0852, 0866 og 0867/2000
Europa-Parlamentets beslutning om oversvømmelserne i Europa
Europa-Parlamentet,
A. der henviser til de unormale meteorologiske forhold og de ekstraordinært voldsomme storme, der for
nylig ramte forskellige dele af Europa med mange tragedier til følge,
B. der henviser til de omfattende ødelæggelser forårsaget af voldsomme storme i Det Forenede Kongerige
og Irland, særlig i Yorkshire, det sydøstlige England, East Anglia, Wales, det sydvestlige England, særlig
i Gloucestershire, og West Midlands samt langs Irlands sydøstkyst og dele af Leinster og Munster,
C. der henviser til, at i Italien er ikke kun alpedalene, men også Liguria, Lombardia og Emilia blevet ramt
af oversvømmelser, og til, at Spanien og Frankrig er blevet ramt af voldsomme storme,
D. der henviser til ødelæggelsen af hjem, energi-, kommunikations- og transportnet og mange produk-
tionsmidler, skaderne på miljøet, på landbrugs- og industriproduktionsprocessen og på SMV’er, tabet
af arbejdspladser og de sociale og økonomiske følgevirkninger,
E. der henviser til, at en stigning i niveauet af emissionerne af drivhusgasser i de fleste medlemsstater er i
modstrid med de forpligtelser, Den Europæiske Union indgik i Kyoto, og der henviser til, at EU-emis-sionerne af sådanne gasser sandsynligvis vil stige med 6% i 2010 ifølge en rapport fra Det Europæiske
Miljøagentur,
F. der henviser til, at Det Mellemstatslige Panel om Klimaændringer for nylig ændrede sin prognose om
en gennemsnitlig temperaturstigning til 1,5 til 6
oved udgangen af 2100 (i stedet for 1,5 til 3,5o)o g
bekræftede, at menneskeskabt klimaændring rent faktisk forekommer, således som sådanne katastroferover hele verden (f.eks. i Thailand, Vietnam, Cambodja, det sydlige Laos, Vestbengalen, Japan ogMozambique) vidner om,
1. udtrykker sin sympati i anledning af den nød og den skade, der har ramt ofrene i alle de berørte
områder;
2. opfordrer Kommissionen og alle medlemsstaterne til ufortøvet at udtrykke deres støtte i praksis ved
at stille arbejdskraft og udstyr til rådighed under femårsplanen for indførelse af et EF-handlingsprogram forcivilbeskyttelse, der blev vedtaget af Rådet den 9. december 1999 (beslutning 1999/847/EF);
3. opfordrer Kommissionen til at gøre brug af alle eksisterende fonde (f.eks. EFRU, EUGFL, Garantisek-
tionen osv.), som den allerede er bemyndiget til at benytte i forbindelse med sådanne katastrofer, og til at
give finansiel støtte til SMV’er, landmænd, husstande, ældre og andre ramte )dash særlig dem, der bor i udsatteområder med begrænset beskyttelse )dash som erstatning og hjælp til hurtig udbedring;C 223/338 DA 8.8.2001 De Europæiske Fællesskabers Tidende
Torsdag, den 16. november 2000